
PARLAMENTUL ROMÂNIEI

CAMERA DEPUTAŢILOR
	Comisia juridică, de  disciplină  şi imunităţi


	Bucureşti,  12 mai 2007

                      Nr. 31/420/2008



                                                                                                                                                    PL-x 267/2008
RAPORT  

asupra proiectului de Lege pentru modificarea şi completarea art.4 din 
Legea nr. 752/2001 privind organizarea şi funcţionarea Academiei Române

                 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru modificarea şi completarea art.4 din Legea nr. 752/2001 privind organizarea şi funcţionarea Academiei Române, trimis cu adresa nr. PL-x 267 din 5 mai 2008 şi  înregistrat cu nr.31/420 din  6 mai 2008.  
                 Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.
                 Senatul, în calitate de primă Cameră sesizată, a adoptat  acest proiect de lege,  în şedinţa din 12 noiembrie 2007.

                Consiliul Legislativ, prin avizul nr.1563 din 13.11.2007, a avizat favorabil  propunerea legislativă iniţială, cu unele observaţii şi propuneri.

                Guvernul – prin punctul de vedere transmis cu adresa nr.3347/13.12.2007, nu susţine adoptarea propunerii legislative în forma prezentată de iniţiatori.
                  Proiectul de lege are ca obiect de reglementare modificarea şi completarea art.4 din Legea nr. 752/2001 privind organizarea şi funcţionarea Academiei Române, în sensul eliminării necorelărilor cu legile proprietăţii în ceea ce priveşte patrimoniul Academiei şi pentru a avea un cadru legislativ clar, cu prevederi neechivoce, prin care să se rezolve drepturile patrimoniale ale instituţiei, cu aplicarea principiului „restitutio in integrum” pentru terenurile agricole şi forestiere pe care Academia Română le-a deţinut în proprietate şi care au fost preluate în mod abuziv în perioada 1945-1989.
                   În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi  au examinat proiectul de lege şi documentele care  îl însoţesc, în şedinţa din  12 mai 2008.  Au fost depuse amendamente scrise de către domnii deputaţi Bogdan Ciucă şi Bogdan Pascu.
                La lucrările Comisiei au fost prezenţi  15 deputaţi, din totalul de 28 membrii ai Comisiei juridice, de disciplină şi imunităţi .

                  În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege  pentru modificarea şi completarea art.4 din Legea nr. 752/2001 privind organizarea şi funcţionarea Academiei Române, cu amendamentele admise prezentate în anexa la Raport.
                  În raport cu obiectul şi conţinutul reglementării, proiectul de lege  face parte din categoria legilor organice.
                                                      PREŞEDINTE ,                                               SECRETAR,

                                                      Sergiu ANDON                                                George BĂEŞU

      Consilier,   Cecilia Păduroiu
                                                                                                                                                                                                 ANEXĂ

AMENDAMENTE ADMISE
la proiectul de Lege   pentru modificarea şi completarea art.4 din Legea nr. 752/2001 privind organizarea şi funcţionarea Academiei Române    ( PL-x 267/2008 )   
	Nr. crt.
	Text adoptat de Senat
	Text propus de comisie

(autorul amendamentului)
	Motivare

	1
	Titlul legii
Lege pentru modificarea şi completarea art.4 din Legea nr.752/2001 privind  organizarea şi funcţionarea Academiei Române
	 Nemodificat
	

	2
	         Art .I.-
Articolul 4 din Legea nr.752/2001 privind  organizarea şi funcţionarea Academiei Române, publicată în Monitorul Oficial al României, Partea I, nr.843 din 28 decembrie 2001, cu modificările şi completările ulterioare, se modifică şi se completează după cum urmează:
	 Nemodificat
	

	3.
	            1.
Alineatele (21) şi (22) vor avea următorul cuprins:



„(21)
Terenurile cu destinaţie agricolă retrocedate Academiei Române conform prevederilor Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, cu modificările şi completările ulterioare, vor fi comasate prin schimburi de terenuri cu Agenţia Domeniilor Statului. 
Bunurile mobile şi imobile cu caracter agrosilvic, precum şi categoriile de imobile prevăzute la alin.(8), care au aparţinut Academiei Române şi care au fost trecute în mod abuziv în folosinţa sau administrarea unor ministere şi instituţii publice prin Decizia Consiliului de Miniştri nr.1486/1948, publicată în Monitorul Oficial, Partea I, nr.260 din 8 noiembrie 1948, sau în proprietatea unor persoane juridice, prin acte normative sau administrative, emise în perioada precizată la alin.(8), respectiv 6 martie 1945-22 decembrie 1989, precum şi în perioada 1 ianuarie 1990-14 decembrie 1994, conform Legii nr.564/2004, se retrocedează în totalitate şi revin în folosinţa Academiei Române. 
     Administrarea bunurilor silvice retrocedate Academiei Române se va realiza conform Codului silvic. Academia Română poate dobândi în patrimoniul său agrosilvic bunuri mobile şi imobile, agricole şi silvice, proprietate publică sau privată a statului ori a unităţilor administrativ-teritoriale, în administrare sau în folosinţă, de la Agenţia Domeniilor Statului, de la Regia Naţională a Pădurilor - ROMSILVA şi de la primării. Pentru administrarea eficientă a acestor bunuri, Academia Română poate încheia parteneriate în scopul atingerii obiectivelor sale.
 
	         1.
Alineatele (21) şi (22) vor avea următorul cuprins:     
          (21) a) Terenurile cu destinaţie agricolă şi forestieră retrocedate Academiei Române prin titluri de proprietate, prin punere în posesie sau prin validarea dreptului de proprietate, conform prevederilor Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, cu modificările şi completările lor ulterioare, vor fi comasate la cererea Academiei Române, prin schimburi de terenuri cu Agenţia Domeniilor Statului şi respectiv cu Regia Naţională a Pădurilor – Romsilva, pe amplasamente cuvenite, în termen de 90 de zile de la intrarea în vigoare a prezentei legi. 

        b) Bunurile mobile şi imobile cu caracter agrosilvic, categoriile de imobile prevăzute la alin. (8), precum şi celelalte categorii de bunuri mobile şi imobile care au aparţinut Academiei Române şi care au fost trecute în mod abuziv în folosinţa sau administrarea unor ministere şi instituţii publice prin decizia Consiliului de Miniştri nr. 1486/1948, publicată în Monitorul Oficial, Partea I, nr. 260 din 8 noiembrie 1948 şi care sunt cuprinse în documentul respectiv, în articolele 1– 4, paginile 8983 – 8989, precum şi în alte documente oficiale doveditoare sau care au fost trecute în mod abuziv în proprietate, în administrarea sau în folosinţa unor persoane juridice, prin acte normative sau administrative, emise în perioada precizată la alin. (8), respectiv 6 martie 1945 – 22 decembrie 1989, precum şi în perioada 1 ianuarie 1990 – 14 decembrie 2004, conform Legii nr. 564/2004, se retrocedează în totalitate în proprietatea privată a Academiei Române, cu aplicarea prevederilor art. 50 alin. (1) din Legea nr. 10/2001, republicată.

     c) Pentru bunurile mobile şi imobile specificate la alin. (2) al prezentului articol şi precizate la lit. b) din alin. (21), care în mod obiectiv nu mai pot fi retrocedate în natură, în vederea respectării clauzelor donatorilor şi în conformitate cu prevederile art. 24 alin. (1) şi alin. (2) din Legea 10/2001, republicată, la cererea şi cu acordul Academiei Române, se aplică de către autorităţile competente, potrivit art. 21 alin. (4) al Legii 10/2001, măsuri reparatorii prin echivalent, în compensare cu alte bunuri similare sau, prin conversie cu bunuri mobile sau imobile din alte categorii, necesare activităţilor Academiei Române.

      d) În aplicarea prevederilor de la lit. c) din prezentul alineat, se vor respecta şi dispoziţiile art. 34 din Legea 1/2000, ale art. 36 alin. (5) şi ale art. 92 alin. (3) din Legea nr. 18/1991, republicată, avându-se în vedere valoarea de piaţă de la data soluţionării cererii sau notificării, calculată de autorităţile competente, conform standardelor internaţionale de evaluare, pe baza conţinutului acestui alineat, coroborat cu alin. (8) lit. a) şi lit. b) al prezentei legi organice.

       Autori:deputaţii Bogdan Ciucă şi Bogdan Pascu
 Devine lit.e)
          Autor: Comisia juridică, de disciplină şi imunităţi 
	Pentru clarificarea intenţiei legiuitorului şi pentru respectarea dreptului de proprietate încălcat de statul totalitar
Pentru corelare legislativă

Pentru asigurarea finalităţii legii.

Pentru asigurarea finalităţii legii
Pentru respectarea normelor de tehnică legislativă

	
	           (22)
Patrimoniul agrosilvic, prevăzut la alin.(21) este dobândit de Academia Română, la cerere, în mod gratuit, în administrare sau în folosinţă, conform prezentei legi, pentru desfăşurarea programelor de cercetare ştiinţifică şi inovare tehnologică, în scopul dezvoltării rurale durabile.”
	     Alin (22)  nemodificat
	

	4.
	           2.
După alineatul (3) se introduce un nou alineat, alin.(31), cu următorul cuprins:



„(31)
Bunurile mobile şi imobile dobândite în condiţiile legii de Academia Română, în administrare sau în folosinţă, conform alin.(3), se acordă pe perioada de existenţă a Academiei Române.”
	 Nemodificat
	

	5.
	          3.
 Alineatele (4) şi (5) vor avea următorul cuprins:



„(4)
Terenurile agricole şi forestiere care au aparţinut Academiei Române se retrocedează acesteia, cu respectarea dispoziţiilor legale în vigoare.
	Nemodificat
	

	
	          (5)
Retrocedarea terenurilor forestiere prevăzute la alin.(4) se face conform  art.29 alin.(32) din Legea nr.1/2000, cu modificările şi completările ulterioare.”
	
	

	6.
	         4.
După alineatul (6) se introduce un nou alineat, alin.(61), cu următorul cuprins:


„(61)
Reconstituirea dreptului de proprietate a Academiei Române asupra terenurilor agricole care au aparţinut acesteia, conform art.9 alin.(4) din Legea nr.1/2000, cu modificările şi completările ulterioare, se face prin exceptare de la prevederile art.221 din aceeaşi lege dacă nu se afectează vechile amplasamente ale foştilor proprietari.”


	Nemodificat
	

	7.
	         5.
Alineatele (7) şi (8) vor avea următorul cuprins:



„(7)
Terenurile agricole şi forestiere retrocedate vor fi administrate şi gestionate potrivit legii, în scopurile stabilite de Academia Română, pe baza clauzelor actelor de donaţie, prin Fundaţia „Patrimoniul” a Academiei Române, conform statutului acesteia, iar coordonarea tehnico-ştiinţifică pentru eficienţă economico-socială se face prin Secţia de Ştiinţe Agricole şi Silvice a Academiei Române şi prin Institutul Naţional de Cercetări Economie (I.N.C.E.) al Academiei Române.

 
	Nemodificat
	

	
	         (8)
Restituirea altor categorii de imobile care au aparţinut Academiei Române se face în condiţiile Legii nr.10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989 republicată, cu modificările şi completările ulterioare, nefiindu-i aplicabile prevederile art.3 alin.(2) din această lege. Termenul prevăzut la art.22 din aceeaşi lege, cu prelungirile legale ulterioare, începe să curgă de la data intrării în vigoare a Legii nr.564/2004 privind completarea art.4 din Legea nr.752/2001, cu modificările şi completările ulterioare, şi nu poate depăşi după caz, 8 luni calendaristice, calculate din data de 14 decembrie 2004.”

	
	

	8.
	           Art.II.-
(1)
Legea nr.752/2001 privind organizarea şi funcţionarea Academiei  Române,  publicată  în Monitorul Oficial al României, Partea I, nr.843 din 28 decembrie 2001, cu modificările şi  completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.



(2)
La data intrării în vigoare a prezentei legi, orice dispoziţii contrare se abrogă.
	Nemodificat

